|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PRIESKUM TRHU**v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov obstarávateľa | Slovenská konsolidačná, a.s.  |  |  |
| Poštová adresa | Cintorínska 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | Ing. Ivan Sojka |  |  |
| e-mail | isojka@konsolidacna.sk  | Tel.č.: | 0904 922 992 |

 |  |

1. **Predmet zákazky:**

Poskytovanie komplexných služieb mobilného operátora prostredníctvom hlasovej, resp. mobilnej virtuálnej privátnej siete (ďalej len „HVPS“).

1. **Konkretizácia predmetu zákazky:**

***Požadovaný počet SIM kariet:***

* ***Počet aktívnych hlasových kariet SIM kariet: 22 ks***
* ***Počet aktívnych dátových SIM kariet: 14 ks***
* ***Počet aktívnych telemetrických SIM kariet bez predplatených služieb: 8 ks***

Pozn.: Súčasný stav SIM kariet:

* Počet aktívnych hlasových kariet SIM kariet: 21 ks
* Počet aktívnych dátových SIM kariet: 14 ks
* Počet aktívnych telemetrických SIM kariet bez predplatených služieb: 8 ks
1. **Požadovaný predmet a špecifikácia predmetu obstarania:**

Verejný obstarávateľ požaduje od mobilného operátora poskytnutie komplexných služieb prostredníctvom HVPS, tzn. vytvorením vnútropodnikovej siete pre hlasové SIM karty, pripojenie do verejnej telefónnej siete spoločnosti a doplnkové telekomunikačné služby v nasledovnom členení:

1. 22 SIM kariet pre mobilné telefóny využívané ako hlasové čísla zaradené v HVPS s balíkom neobmedzené volania do všetkých sietí SR, balíkom neobmedzené SMS/MMS do všetkých sietí v SR, vrátane doplnkových služieb (CLIP, CLIR, Roaming, Internet v telefóne využívaný v rámci hlasových SIM kariet – objem dát 10 000 MB),
2. 14 dátových SIM kariet používaných pre neobmedzený mobilný internet s rýchlosťou sťahovania dát maximálnou teoretickou rýchlosťou siete pre sťahovanie 225 Mbit/s a maximálnou rýchlosťou siete pre odosielania dát 50 Mbit/s objemom dát 12 000 MB za mesiac pri plnej rýchlosti,
3. 8 telemetrických SIM kariet bez predplatených služieb (pre prenos poruchových stavov z technologických zariadení formou SMS),
4. 36 ks licencií na Službu bezpečnej a šifrovanej komunikácie – 1 licencia = 1 SIM. (umožnenie bezpečnej komunikácie správ a súborov medzi dvoma alebo viacerými účastníkmi zároveň, vrátane archivácie a dátového úložiska s možnosťou komunikácie a prezerania záložiek z mobilných zariadení. Služba musí spĺňať tzv. GDPR – nariadenie Európskeho parlamentu a Rady (EÚ) 2016/679 z 27.4.2016 o ochrane fyzických osôb pri spracúvaní osobných údajov a o voľnom pohybe takýchto údajov s účinnosťou od 25.05.2018
5. 22 ks eSIM kariet (vstavaná SIM karta) pre hlasové SIM karty,
6. Služba na manažovanie mobilných zariadení Samsung Knox Configure a Samsung Knox Manage pre 22ks hlasových SIM kariet.

**Ďalšie požiadavky:**

Základné funkcionality požadované od HVPS:

* Automatická recepcia (automatické presmerovanie prichádzajúcich hovorov podľa nastavenia užívateľa),
* Blokovanie hovorov,
* Hunting list (postupné presmerovanie medzi číslami až do 6.úrovne),
* Klapkový systém (súkromný/privátny číslovací plán) - každé číslo zaradené do HVPS musí mať pridelený krátky tvar čísla,
* Screening – definovanie, do ktorých smerov môže užívateľ telefonovať (podľa operátora/podľa predvoľby/časového obmedzenia napr. od 8:00-18:00 hod., a iné),
* HPVS manager – web aplikácia na priame nastavovanie telefonovania užívateľov do jednotlivých smerov, vytváranie whitelistov, blacklistov, kalendárov a definovanie obmedzení pre konkrétnych užívateľov,
* Možnosť prístupu k správe firemnej virtuálnej privátnej siete pre 1 účastníka,
* Pridelenie priameho obchodného reprezentanta pre potreby verejného obstarávateľa.

Verejný obstarávateľ určuje, ako požiadavku na predmet zákazky, aby deklarované „Základné funkcionality požadované od HVPS“, boli overiteľné na webovej stránke uchádzača priloženou webovou adresou (linkom) do web aplikácie a vygenerovaným testovacím menom a heslom, ktoré uchádzač predloží v ponuke.

Technické požiadavky pre Službu bezpečnej komunikácie:

* Automatické šifrovanie správ a dokumentov,
* Systém generovania šifrovacích kľúčov umiestnený v dátovom centre tretej strany,
* Klient-server platforma pre výmenu dát postavená na princípoch end-to-end šifrovania a IBP (Identity Based Privacy),
* Možnosť využitia vlastnej autentifikácie,
* Úložisko dát (minimálne 1GB),
* E2E Šifrovanie,
* Nezávislé uloženie šifrovacieho kľúča od úložiska dát,
* Možnosť triedenia komunikácie do zložiek,
* Možnosť SMS notifikácie pri zmene stavu zložky,
* Možnosť archivácie zložiek,
* Uloženie dát v dátovom centre bezpečnostnej normy TIER 3,
* Šifrovanie prostredníctvom symetrickej šifry AES s dĺžkou 256 bitov,
* Prístup z mobilných zariadení s Apple iOS, Android alebo Windows 10mobile, rovnako aj z osobného počítača s prehliadačom Microsoft EDGE, Internet Explorer 11, Mozilla Firefox 50 a vyššie, Google Chrome 55 a vyššie.

Technické požiadavky pre službu na manažovanie mobilných zariadení Samsung Knox Configure a Samsung Knox Managea alebo jej ekvivalentu:

* správa používateľov a zariadení vrátane integrácie s Active Directory,
* nastavenie ActiveSync, vrátane vytvorenia tunelu do internej siete objednávateľa (Exchange nemusí byť vôbec publikovaný do internetu),
* zabezpečený webový prehliadač pre prístup do internej siete objednávateľa, možnosť nastavenia záložiek, povolených adries, atď. (dostupné len pre OS iOS),
* vzdialené zamknutie alebo zmazanie zariadenia v prípade straty,
* delegovaná administrácia, tzn. nastavenia práv pre administrátorov, kde každá skupina používateľov (napr. pobočka SP) môže mať svojho vlastného administrátora,
* podpora KIOSK módu – na mobilnom zariadení je možné spustiť len jednu alebo viac definovaných aplikácií, pričom všetky ostatné funkcie sú obmedzené,
* distribúcia dokumentov na zariadeniach, kde dokumenty sú následne dostupné aj v offline režime,
* správa (whitelist, blacklist) a distribúcia aplikácií,
* SLA - s podporou počas pracovných dní v čase od 8:00 hod. do 17 hod.,
* zabezpečenie interných aplikácií (dostupné minimálne pre OS iOS),
* Silentappinstall – inštalácia aplikácií bez nutnosti používateľskej interakcie (dostupné minimálne pre iOS a Samsung SAFE).

Verejný obstarávateľ bude požadovať, v prípade úspešnej ponuky, od uchádzača:

* zabezpečenie prenosu všetkých čísel do siete mobilného operátora,
* zaslanie SMS správ o zmene mobilného operátora.
1. **Požadované obchodné a platobné podmienky na predmet zákazky:**
2. Verejný obstarávateľ uzatvorí s úspešným uchádzačom **Zmluvu na poskytovanie služby HVPS** podľa ustanovenia § 269 ods.2 Obchodného zákonníka v platnom znení v spojení s § 44 a nasl. zákona č. 351/2011 Z.z. o elektronických komunikáciách v platnom znení ako výsledok postupu zadávania zákazky s nízkou hodnotou podľa zákona č. 343/2015 Z.z. o verejnom obstarávaní a o zmene a doplnení niektorých zákonov, podmienok uvedených v tejto výzve a v súlade s ponukou predloženou úspešným uchádzačom. V tejto súvislosti verejný obstarávateľ upozorňuje, že okrem ceny uvedenej a kvantifikovanej v ponuke nebude v ponuke uchádzača akceptovať žiadne iné dodatočne uplatňované zmluvné pokuty, resp. sankcie a s takým uchádzačom, ktorého ponuka bude obsahovať tieto zmluvné pokuty a sankcie zmluvu na predmetnú zákazku neuzatvorí. Ceny za ďalšie služby nestanovené v ponuke úspešného uchádzača na základe týchto súťažných podkladov sa určujú aktuálnym cenníkom uchádzača v čase poskytnutia predmetnej služby (napr.: medzinárodné SMS/MMS, roamingové hovory, medzinárodné hovory, atď.)
3. Preddavok na plnenie zmluvy verejný obstarávateľ úspešnému uchádzačovi neposkytne.
4. Zmluva s úspešným uchádzačom bude uzatvorená na dobu určitú, a to na 24 mesiacov roky odo dňa nadobudnutia účinnosti tejto zmluvy, ak sa pred uplynutím uvedenej doby zmluvné strany nedohodnú inak. Zmluva však môže zaniknúť aj pred uplynutím vyššie uvedenej doby, a to v prípade dosiahnutia celkovej maximálnej odmeny 25 000 eur bez DPH.
5. **Zmluva na poskytovanie služieb HVPS** s úspešným uchádzačom nadobudne platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
6. Verejný obstarávateľ požaduje vypracovanie jasnej, jednoznačnej a zrozumiteľne špecifikovanej **ponuky** tak, aby uchádzačom potvrdzovala požadované poskytnutie mobilných hlasových a dátových služieb v rozsahu verejným obstarávateľom špecifikovaných požiadaviek v tejto výzve.
7. **Spôsob predloženia ponuky:**

V nadväznosti na uvedené si Vás dovoľujeme požiadať o predloženie cenovej ponuky v zmysle **Prílohy č. 1.**

1. **Obsah cenovej ponuky:**
2. základné identifikačné údaje uchádzača v zmysle **Prílohy č. 1**,
3. cenová ponuka predložená v zmysle **Prílohy č. 1**,
4. návrh Zmluvy o poskytovaní služby HVPS,
5. preukázanie splnenia základných funkcionalít požadovaných od HVPS, technických požiadaviek pre Službu bezpečnej komunikácie a technických požiadaviek pre službu na manažovanie mobilných zariadení Samsung Knox Configure a Samsung Knox Managea alebo jej ekvivalentu (priloženou webovou adresou/linkom),
6. 1 ks testovacej eSIM karty, na ktorej bude možné službu otestovať,
7. uchádzač predloží minimálne 2 referencie za realizované zákazky (za obdobie rokov 2016-2019) o využívaní služby Hlasová virtuálna privátna sieť rovnakého alebo podobného charakteru ako je uvedená v predmete zákazky (bod 3.) s uvedením obchodného mena využívateľa služby, doby poskytovania služby, meno, priezvisko, telefónne číslo a mailová adresa kontaktnej osoby, u ktorej sa bude referencia overovať,
8. doklad o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky,
9. čestné prehlásenie o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
10. **Trvanie zmluvy:**

Verejný obstarávateľ požaduje, aby mu boli všetky požadované služby poskytnuté na dobu 24 mesiacov.

1. **Kritériá na hodnotenie ponúk**:

Kritériom na hodnotenie ponúk je najnižšia cena za celý predmet zákazky.

1. **Kontaktná osoba vo veciach obsahovej stránky predmetu zákazky:**

Ing. Ivan Sojka, tel. č.: 0904/922 992, e-mail: isojka@konsolidacna.sk

1. **Spôsob doručenia a lehota na predloženie cenovej ponuky:**

Cenovú ponuku prosíme doručiť v zalepenej obálke na adresu: Slovenská konsolidačná, a.s., odbor ekonomiky, Cintorínska 21, 814 99 Bratislava, číslo kancelárie 304, a to buď **poštou** v lehote **do: 20.05.2019** alebo **osobne** v čase od 9:00 hod. do 14:00 hod., najneskôr však v lehote **do: 21.05.2019**, **do 11:00 hod.** Obálku s ponukou žiadame zreteľne označiť menom predkladateľa ponuky a nápisom: **„PT – mobilné služby - NEOTVÁRAŤ“.**

Termín osobného doručenia odporúčame dohodnúť s Ing. Ivanom Sojkom, tel. č.:  0904/922 992

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

1. **Ostatné podmienky:**

Náklady spojené s vypracovaním ponuky znáša uchádzač. Ponuka doručená po uplynutí lehoty na predkladanie ponúk nebude hodnotená. Obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie Zmluvu na poskytovanie služieb HVPS s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté.

*Príloha č. 1: Cenová ponuka*